CELEX: 62016CB0092
Language: mt
Date: 2019-07-03 00:00:00
Title: Kawża C-92/16: Digriet tal-Qorti tal-Ġustizzja (L-Ewwel Awla) tat-3 ta’ Lulju 2019 (talba għal deċiżjoni preliminari ta’ Juzgado de Primera Instancia no 1 ta’ Fuenlabrada - Spanja) – Bankia SA vs Henry-Rodolfo Rengifo Jiménez, Sheyla-Jeanneth Felix Caiza (Rinviju għal deċiżjoni preliminari – Protezzjoni tal-konsumaturi – Direttiva 93/13/KEE – Klawżoli inġusti fil-kuntratti konklużi mal-konsumaturi – Klawżola ta’ skadenza antiċipata ta’ kuntratt ta’ self ipotekarju – Artikolu 99 tar-Regoli tal-Proċedura tal-Qorti tal-Ġustizzja – Domanda identika għal domanda li fuqha l-Qorti tal-Ġustizzja diġà ddeċidiet jew li r-risposta għaliha tista’ tiġi dedotta b’mod ċar mill-ġurisprudenza – Dikjarazzjoni tan-natura parzjalment inġusta tal-klawżola – Setgħat tal-qorti nazzjonali fil-preżenza ta’ klawżola kklassifikata bħala “inġusta” – Sostituzzjoni tal-klawżola inġusta b’dispożizzjoni tad-dritt nazzjonali – Artikolu 53(2) tar-Regoli tal-Proċedura tal-Qorti tal-Ġustizzja – Domanda manifestament inammissibbli)

20.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/2
            
         
      Digriet tal-Qorti tal-Ġustizzja (L-Ewwel Awla) tat-3 ta’ Lulju 2019 (talba għal deċiżjoni preliminari ta’ Juzgado de Primera Instancia no 1 ta’ Fuenlabrada - Spanja) – Bankia SA vs Henry-Rodolfo Rengifo Jiménez, Sheyla-Jeanneth Felix Caiza
      (Kawża C-92/16) (1)
      
      (Rinviju għal deċiżjoni preliminari - Protezzjoni tal-konsumaturi - Direttiva 93/13/KEE - Klawżoli inġusti fil-kuntratti konklużi mal-konsumaturi - Klawżola ta’ skadenza antiċipata ta’ kuntratt ta’ self ipotekarju - Artikolu 99 tar-Regoli tal-Proċedura tal-Qorti tal-Ġustizzja - Domanda identika għal domanda li fuqha l-Qorti tal-Ġustizzja diġà ddeċidiet jew li r-risposta għaliha tista’ tiġi dedotta b’mod ċar mill-ġurisprudenza - Dikjarazzjoni tan-natura parzjalment inġusta tal-klawżola - Setgħat tal-qorti nazzjonali fil-preżenza ta’ klawżola kklassifikata bħala “inġusta” - Sostituzzjoni tal-klawżola inġusta b’dispożizzjoni tad-dritt nazzjonali - Artikolu 53(2) tar-Regoli tal-Proċedura tal-Qorti tal-Ġustizzja - Domanda manifestament inammissibbli)
      (2020/C 19/02)
      Lingwa tal-kawża: l-Ispanjol
      
         Qorti tar-rinviju
      
      Juzgado de Primera Instancia de Fuenlabrada
      
         Partijiet fil-kawża prinċipali
      
      
         Rikorrenti: Bankia SA
      
         Konvenuti: Henry-Rodolfo Rengifo Jiménez, Sheyla-Jeanneth Felix Caiza
      
         Dispożittiv
      
      L-Artikoli 6 u 7 tad-Direttiva 93/13/KEE tal-5 ta’ April 1993 dwar klawżoli inġusti f’kuntratti mal-konsumatur, għandhom jiġu interpretati fis-sens li, minn naħa, dawn jipprekludu li klawżola ta’ skadenza antiċipata ta’ kuntratt ta’ self ipotekarju li tiġi kkonstatata inġusta, tinżamm parzjalment, permezz tat-tħassir, mill-qorti nazzjonali, tal-elementi li jirrenduha inġusta. Għall-kuntrarju, dawn l-artikoli ma jipprekludux lill-qorti nazzjonali milli tirrimedja n-nullità ta’ tali klawżola inġusta li l-kliem tagħha huwa ispirat minn dispożizzjoni leġiżlattiva applikabbli f’każ ta’ qbil tal-partijiet għall-kuntratt, u tissostitwixxiha b’formulazzjoni ġdida tad-dispożizzjoni leġiżlattiva introdotta wara l-konklużjoni tal-kuntratt sakemm il-kuntratt ta’ self ipotekarju inkwistjoni ma jkunx jista’ jkompli japplika f’każ ta’ tħassir tal-imsemmija klawżola inġusta, u li l-annullament tal-kuntratt fl-intier tiegħu jesponi lill-konsumatur għal konsegwenzi li partikolarment jikkawżawlu preġudizzju.
      
         (1)  ĠU C 156, 2.5.2016